അങ്കമാലി ടൗണില് വെള്ളക്കെട്ട് ഗതാഗതം മുടങ്ങി അങ്കമാലി: കനത്തമഴയില് അങ്കമാലി ടൗണിലും വിവിധ പ്രദേശങ്ങളിലും വെള്ളക്കെട്ട്. ദേശീയപാതയില് അങ്ങാടിക്കടവ് ജംഗ്ഷനും ക്യാംപ്ഷെഡ് റോഡും വെള്ളക്കെട്ടിലായി. ഒരു മണിക്കൂറോളമാണ് ഈ ഭാഗം വെള്ളക്കെട്ടിലായത്. അങ്ങാടിക്കടവ് ജംഗ്ഷനില് വെള്ളക്കെട്ട് ഉണ്ടായതോടെ ദേശീയപാതയില്നിന്നു മഞ്ഞപ്ര റൂട്ടിലേക്കുള്ള ഗതാഗതം തടസപ്പെട്ടു. ഒരു മണിക്കൂറിനു ശേഷം വെള്ളം താഴ്ന്നു. വെള്ളം ഒഴുകിപ്പോകുന്നതിനുള്ള കാനകളുടെ നിര്മാണത്തിലുള്ള അപാകമാണ് വെള്ളക്കെട്ടിനു കാരണമായത്. ദേശീയപാതയില് എളവൂര് കവലയിലെ സര്വീസ് റോഡിലും വെള്ളം കയറി. കാറ്റില് ചമ്ബന്നൂര് കാന്കോര് കമ്ബനിക്കു സമീപം വ്യവസായ മേഖലയിലേക്കുള്ള റോഡില് മരം മറിഞ്ഞു വീണു. കനത്ത മഴയില് കറുകുറ്റി പഞ്ചായത്തില് കാരമറ്റം പാലിശേരി ഭാഗത്ത് ഇടതുകര കനാലിന്റെ മേലൂര് ബ്രാഞ്ച് കനാല് കരകവിഞ്ഞ് വീടുകളിലേക്കു വെള്ളം കയറി. അരീക്കല് വിന്സന്റ്, പൈനാടത്ത് ഷൈന്, അറയ്ക്കല് സജി എന്നിവരുടെ വീടുകളിലേക്കാണ് വെള്ളം കയറിയത് ഈ ഭാഗത്ത് കനാലിന്റെ സംരക്ഷണഭിത്തിക്ക് ഉയരം കുറവുള്ളതുകൊണ്ടാണ് കനാല് കവിഞ്ഞൊഴുകിയത്. ഒട്ടേറെ പ്രാവശ്യം ജലസേചനവകുപ്പ് ഓഫീസില് പരാതി നല്കിയിട്ടും നടപടി ഉണ്ടായിട്ടില്ലെന്ന് പ്രദേശവാസികള് പറഞ്ഞു. പഞ്ചായത്ത് അംഗങ്ങളായ മേരി ആന്റണി, രനിത ഷാബു, മുന് മെന്പര് കെ.പി. അനീഷ്, ബൈജു പറപ്പിള്ളി, എ.എ. ബാബു എന്നിവര് സ്ഥലം സന്ദര്ശിച്ചു. കറുകുറ്റി പഞ്ചായത്ത് ഭരണസമിതിയും ഇറിഗേഷന് അധികാരികളും ഉടന് ഇടപെട്ട് പ്രശ്നം പരിഹരിക്കണമെന്ന് ആവശ്യപ്പെട്ടു.